એકલો મંગળ જ નથી જોવાતો. તેનું બીજા ગ્રહો સાથે કેવું સાયુજ્ય છે તેના આધારે મંગળની આખી પરિણતી બદલાઈ જાય છે. જિગરભાઈ કહે છે, ‘આ વાતને દાખલા સાથે સમજીએ તો, વડાપ્રધાન નરેન્દ્ર મોદીની કુંડળીમાં પહેલા સ્થાને જ મંગળ છે અને તેની સાથે ચંદ્ર હોવાથી તે બહુ આક્રમક હોવાની સાથે તેમનામાં સૌમ્યતા, ડહાપણ પણ ભરેલા છે. તે મૂળ આક્રમક સ્વભાવની સાથે જરૃર પડ્યે ધૈર્ય પણ અપનાવી શકે છે. મંગળ મોદીને આટલા આક્રમક બનાવે છે, સેનાપતિ જેવા બનાવે છે. કેટલાક લોકોએ તેમને હિટલર કહીને પણ સંબોધ્યા છે. હિટલરની કુંડળીમાં ચોથે સ્થાને મંગળ હતો. જોકે, મોદીમાં મંગળની આક્રમકતા હોવા છતાં ચંદ્રની સૌમ્યતા અને શીતળતાનું સાયુજ્ય તેમને લોકોના હૃદયમાં સ્થાન અપાવે છે.’